|  |
| --- |
| Til Digitaliseringsstyrelsen, Att.: Cæcilie Aggerbeck, ckagg@digst.dkCc. Bjørn Bruun Østergaard, bjbrs@digst.dk  |

# Høringssvar: Ændring af Lov om tilgængelighed af offentlige organers websteder og mobilapplikationer DIGST (Id nr.: 884452)

Danske Handicaporganisationer (DH) har følgende bemærkninger:

DH mener, at det er meget positivt, at Digitaliseringsstyrelsen med denne ændring præciserer betydningen af tredjepartsindhold i § 1, stk. 5 nr. 5.

Der har været tvivl, om hvordan undtagelsesbestemmelsen skulle forstås, og præciseringen er derfor nødvendig.

DH mener, at det ved denne ændring fremgår meget tydeligt, hvor ansvaret for at sikre tilgængelighed ligger, når indhold leveres af et andet offentligt organ.

Ændringen lukker et hul, der også har eksisteret længe før loven trådte i kraft. Som styrelsen selv skriver, så følger præciseringen formålet med og intentionen med webdirektivet og sikrer, at det ikke er tredjepartsindhold, når ét offentligt organ leverer indhold til et andet offentligt organs websted eller mobilapplikation.

Desuden finder vi det meget positivt, at indhold, der ikke er publiceret på det offentlige organs egen hjemmeside nu også er omfattet jf. bemærkningerne på side 5.

Skulle ovenstående give anledning til spørgsmål, kan disse rettes til chefkonsulent, Monica Løland, på tlf.: 3638 8524 eller e-mail: mol@handicap.dk.

Med venlig hilsen

**Thorkild Olesen**
*Formand*